Държавен вестник, бр. 13, 2018 г., стр. 77

БРОЙ  13	
Д Ъ Р Ж А В Е Н  В Е С Т Н И К 	
СТР.  77  
Чл. 28. (1) След проведено лечение с ра-
диофармацевтик или с постоянно импланти-
рани радиоактивни източници медицинският 
физик определя мощността на дозата на един 
метър от областта с най-голяма активност 
при стоящ пациент, извършено на базата на 
дозиметрични измервания, и вписва резултата 
в медицинската документация.
(2) Изписването на пациент по ал. 1 от 
лечебното заведение става след оценка на 
риска, направена от специалист по чл. 7, 
ал. 1, т. 2 или 3 и експерта по медицинска 
физика, при спазване на:
1. медицинските стандарти по нуклеарна 
медицина или лъчелечение;
2. изискванията за защита на лицата, които 
съзнателно и доброволно оказват помощ на 
пациента, без това да е тяхно професионално 
задължение;
3. нормите за радиационна защита за лица 
от населението.
Чл. 29. При изписване на пациент след ди-
агностика или лечение с радиофармацевтици 
или с постоянно имплантирани радиоактивни 
източници специалистът по чл. 7, ал. 1, т. 2 
или 3 предоставя на пациента и придружи-
телите писмена инструкция за поведение 
съгласно приложение № 4 и вписва инфор-
мацията в специална карта на български и 
английски език съгласно приложение № 5. 
Чл. 30. За намаляване на облъчването 
на лица, които съзнателно и доброволно 
оказват помощ на пациент при рентгенови 
диагностични процедури, без това да е тяхно 
професионално задължение, след направената 
обосновка по чл. 14 извършващият процеду-
рата прилага следните мерки:
1. предварителен инструктаж за поведение 
по време на процедурата;
2. недопускане попадането на лицето в 
прекия сноп на лъчението;
3. използване на индивидуални лъчеза-
щитни средства.
Раздел V
Изисквания към радиологичната апаратура 
Чл. 31. (1) Медицинско облъчване се 
извършва с радиологична апаратура, кон-
сумативи и софтуерни продукти към нея, 
които отговарят на изискванията на тази 
наредба и на:
1. индустриалните стандарти на Междуна-
родната електротехническа комисия и Меж-
дународната организация по стандартизация;
2. медицинските стандарти по чл. 6, ал. 1 
от Закона за лечебните заведения.
(2) В нуклеарномедицинската диагностика 
се използват уредби за образна диагностика 
с компютърна система със софтуер за реги-
стриране и обработване на диагностичната 
информация и архивираща система за про-
ведените изследвания.
(3) Уредбите за лъчелечение трябва да 
са снабдени със система за верификация на 
изпълнението на лъчелечебния план.
(4) Уредбите за рентгенова скопия трябва 
да са снабдени със:
1. устройство за електронно усилване на 
образа и телевизионна система или цифров 
плоскопанелен детектор; 
2. устройство за прекъсване на излъчва-
нето на рентгенови лъчи при отпускане на 
педала/бутона от оператора;
3. устройство за автоматично регулиране 
на яркостта чрез ограничаване на мощността 
на дозата.
(5) Флуорографските рентгенови уредби 
трябва да имат електронно усилване на образа 
или дигитална детекторна система.
(6) Стационарните уредби за рентгенова 
графия трябва да имат устройство за ав-
томатичен контрол на експонацията и за 
ограничаване на облъчването. 
(7) Всички уредби за рентгенова скопия 
и ангиография, уредбите за флуорография и 
стационарните уредби за рентгенова графия, с 
изключение на тези за мамография и за зъбни 
снимки и рентгенови уредби за изследване 
на деца, включително мобилни в детски и 
неонатологични отделения, трябва да имат 
калибрирано средство за измерване на дозата 
на пациента при облъчването. 
(8) Ангиографските уредби трябва да 
имат възможност за показване на дозата в 
референтната точка в интервенционалната 
рентгенология в съответствие с междуна-
родните стандарти.
(9) Компютър-томографските уредби тряб-
ва да имат автоматична модулация на анодния 
ток и индикация върху дисплея за дозата на 
пациента в съответствие с международните 
стандарти.
(10) Дигиталните уредби за рентгенова 
графия, скопия, ангиография и компютърна 
томография, включително тези, използвани за 
планиране и верификация на лъчелечението, 
трябва да имат и възможност за записване 
на информацията за дозата на пациента в 
цифровия архив на изследването.
(11) Уредбите за рентгенова мамография 
и всички мамографски уредби, използвани 
за скрининг, трябва да имат фантом за ка-
чество на образа.
(12) Радиологична апаратура, използвана 
за провеждане на интервенционални проце-
дури, трябва да дава възможност на лекаря 
да проследява в реално време параметрите, 
обуславящи дозата на пациента.